Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 5 luku - Ulkosuhteet - 1 jakso - Yhteinen kauppapolitiikka - 178 artikla



Virallinen lehti nro L 302 , 15/11/1985 s. 0077



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 5 luku - Ulkosuhteet - 1 jakso - Yhteinen kauppapolitiikka - 178 artikla 1. Espanjan kuningaskunta soveltaa 1 päivästä maaliskuuta 1986 alkaen asteittain kehitysmaiden tullietuuksia koskevaa yhteisön järjestelmää muihin kuin ETY:n perustamissopimuksen liitteessä II lueteltuihin tuotteisiin alkaen 30 artiklan 1 kohdassa tarkoitetuista perustulleista. Liitteessä XVII lueteltujen tuotteiden osalta Espanjan kuningaskunta kuitenkin lähentää tullejaan asteittain 31 päivään joulukuuta 1992 asti kehitysmaiden tullietuuksia koskevan yhteisön järjestelmän tulleihin alkaen 30 artiklan 2 kohdassa tarkoitetuista perustulleista. Nämä lähentämiset tehdään 37 artiklassa tarkoitetun aikataulun mukaisesti. 2. a) Perustamissopimuksen liitteessä II luetelluille tuotteille määrättyjä tai laskettuja etuustulleja sovelletaan asteittain Espanjan kuningaskunnan kolmansien maiden kanssa käymässään kaupassa tosiasiallisesti kantamiin tulleihin noudattaen b alakohdassa määrättyä yleistä menettelyä tai 97 ja 153 artiklassa määrättyä erityistä menettelyä; b) Espanjan kuningaskunta soveltaa 1 päivästä maaliskuuta 1986 alkaen tullia, joka kaventaa perustullin ja etuustullin välistä eroa seuraavan aikataulun mukaisesti: - 1 päivänä maaliskuuta 1986 ero pienennetään 90,9 prosenttiin alkuperäisestä erosta, - 1 päivänä tammikuuta 1987 ero pienennetään 81,8 prosenttiin alkuperäisestä erosta, - 1 päivänä tammikuuta 1988 ero pienennetään 72,7 prosenttiin alkuperäisestä erosta, - 1 päivänä tammikuuta 1989 ero pienennetään 63,6 prosenttiin alkuperäisestä erosta, - 1 päivänä tammikuuta 1990 ero pienennetään 54,5 prosenttiin alkuperäisestä erosta, - 1 päivänä tammikuuta 1991 ero pienennetään 45,4 prosenttiin alkuperäisestä erosta, - 1 päivänä tammikuuta 1992 ero pienennetään 36,3 prosenttiin alkuperäisestä erosta, - 1 päivänä tammikuuta 1993 ero pienennetään 27,2 prosenttiin alkuperäisestä erosta, - 1 päivänä tammikuuta 1994 ero pienennetään 18,1 prosenttiin alkuperäisestä erosta, - 1 päivänä tammikuuta 1995 ero pienennetään 9,0 prosenttiin alkuperäisestä erosta, Espanjan kuningaskunta soveltaa etuustulleja kokonaisuudessaan 1 päivästä tammikuuta 1996 alkaen; c) Poiketen siitä mitä b alakohdassa määrätään Espanjan kuningaskunta soveltaa yhteisen tullitariffin nimikkeisiin 03.01, 03.02, 03.03, 16.04 ja 16.05 ja sen alanimikkeisiin 05.15 A ja 23.01 B kuuluviin kalastustuotteisiin 1 päivästä maaliskuuta 1986 alkaen tullia, joka kaventaa perustullin ja etuustullin välistä eroa seuraavan aikataulun mukaisesti: - 1 päivänä maaliskuuta 1986 ero pienennetään 87,5 prosenttiin alkuperäisestä erosta, - 1 päivänä tammikuuta 1987 ero pienennetään 75,0 prosenttiin alkuperäisestä erosta, - 1 päivänä tammikuuta 1988 ero pienennetään 62,5 prosenttiin alkuperäisestä erosta, - 1 päivänä tammikuuta 1989 ero pienennetään 50,0 prosenttiin alkuperäisestä erosta, - 1 päivänä tammikuuta 1990 ero pienennetään 37,5 prosenttiin alkuperäisestä erosta, - 1 päivänä tammikuuta 1991 ero pienennetään 25,0 prosenttiin alkuperäisestä erosta, - 1 päivänä tammikuuta 1992 ero pienennetään 12,5 prosenttiin alkuperäisestä erosta, Espanjan kuningaskunta soveltaa etuustulleja kokonaisuudessaan 1 päivästä tammikuuta 1993 alkaen.